
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/311/2012
	                    Bucureşti, 8.01.2013 

             PL x. 469/2012


RAPORT 

asupra proiectului de Lege pentru ratificarea Acordului între Guvernul României şi Guvernul Republicii Moldova privind cooperarea în domeniul militar, semnat la Chişinău, la 20 aprilie 2012

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României şi Guvernul Republicii Moldova privind cooperarea în domeniul militar, semnat la Chişinău, la 20 aprilie 2012, trimis cu adresa nr. PL.x. 469 din 20 noiembrie 2012 şi înregistrat cu nr. 32/311 din 21 noiembrie 2012.

Consiliul Legislativ, cu nr. 899/5.11.2012, a avizat favorabil acest proiect de lege.


Consiliul Suprem de Apărare a Ţării, prin Hotărârea nr. 91 din 20.10.2011 a aprobat negocierea şi semnarea Acordului.

Obiect de reglementare îl constituie ratificarea Acordului între Guvernul României şi Guvernul Republicii Moldova privind cooperarea în domeniul militar, semnat la Chişinău, la 20 aprilie 2012.


2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

4.  La lucrările Comisiei au fost prezenţi 19 deputaţi din totalul de 23 de membri.


În urma dezbaterilor, în şedinţa din 8 ianuarie 2013, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 

Ion Mocioalcă
Consilier parlamentar 

Luminiţa  Oprea 

CAMERA DEPUTAŢILOR

	                                   Bucureşti, 8.01.2013
                          PL x. 469/2012


Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Moldova privind cooperarea în domeniul militar, semnat la Chişinău, la 20 aprilie 2012, trimis cu adresa nr. PLx 469 din 20 noiembrie 2012 şi înregistrat cu nr. 32/311 din 21 noiembrie 2012. 


În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Ion Mocioalcă
